paragraph_text: Josip Baotić (Kostrč, Orašje, 20. travnja 1942.) je hrvatski jezikoslovac iz BiH. Rođen je u Kostrču kod Orašja. Studij južnoslavenskih jezika i jugoslavenske književnosti završio je na Filozofskom fakultetu u Sarajevu 1966. godine. Magistarski rad pod nazivom Akcenat u govoru sela Kostrča obranio je na Filološkom fakultetu u Beogradu 1975. Doktorsku disertaciju pod nazivom Ikavskošćakavski govori okoline Dervente obranio je na Filozofskom fakultetu u Novom Sadu 1983. godine.